Situs Batu Kaldé

Situs Batu Kaldé mangrupa titinggal budaya di daérah basisir nu asalna ti mangsa Hindu-Buddha (klasik), mangrupa sebaran batu titinggal candi jeung sababaraha ji  arca.http://budparciamis.com/?p=208  Situs Batu Kalde  diakses ping 25 Oktober 2011  Situs Batu Kaldé perenahna di wilayah taman Nasional Pangandaran nu dikokolakeun ku Perhutani Unit III Jawa Barat. Sacara Administratif ieu wilayah téh kaasup Désa Pangandaran, Kacamatan Pangandaran, Kabupatén Ciamis. Ieu situs aya dina kordinat 0742’21,5” LS jeung 10839’27,1” BT (dumasar GPS Garmin) ayana 54 m di luhur beungeut cai laut. Wilayah kalér wawatesan jeung désa Pananjung, beulah Wétan wawatesan jeung Teluk Pananjung, beulah kidul wawatesan jeung Samudra Indonesia jeung kulon wawatesan jeung teluk Parigi.

Situs Batu Kaldé bisa didatangan ku mobil. Pikeun nepi ka ieu situs ti Ciamis maju ka Pantai Pangandaran kurang leuwih sajauh 70 km jeung leumpang 500 m nu ngajugjug ka kawasan Taman Wisata Pangandaran. Situs Batu Kaldé nempatan taneuh datar salega 75x15m. Di ieu lokasi aya  8 batu buleud, batu-batu laleutik urut candi, umpak, jeung 2 siki arca nu wangunna yoni jeung nandi. 
Di situs ieu mangrupa titinggal altar dina jaman prasajarah Karajaan Galuh Pangauban.Tim penyusun.[s.a].Budaya dan Pariwisata.Ciamis:[Disbudpar] Halaman 22.

Sumber

Kategori:Situs Budaya